google/wiki40b huggingface dataset:
दीपा कर्मकार

आरंभिक जीवन एवं करियर

कर्मकार पूर्वोत्तर भारत के त्रिपुरा राज्य के अगरतला से आती हैं। उन्होंने 6 वर्ष की उम्र से ही जिम्नास्टिक्स आरंभ कर दिया था और उसी समय से अपनी कोच विश्वेश्वर नंदी के निर्देशन में अभ्यास कर रही हैं। जिम्नास्टिक्स की कक्षा में पंजीकरण के समय दीपा फ्लैट फीट (Flat feet) की समस्या से ग्रस्त थीं। कोच नंदी के अनुसार फ्लैट फीट के कारण दीपा की उछाल में समस्या आ रही थी। इसको ठीक करना दीपा और उनकी कोच के लिए एक चुनौतीपूर्ण कार्य रहा। 2007 में जलपाईगुड़ी में उन्होंने जूनियर नेशनल्स जीता। 2007 से दीपा ने राज्य, राष्ट्रीय और अंतरराष्ट्रीय प्रतियोगिताओं में कुल 77 पदक जीते हैं जिनमें से 67 स्वर्ण पदक हैं।

2016 ओलम्पिक

दीपा ने 2016 ग्रीष्मकालीन ओलम्पिक में भारत का प्रतिनिधित्व किया। किसी भी ओलंपिक में प्रतिभाग करने वाली वे पहली भारतीय महिला जिम्नास्ट हैं, और पिछले 52 वर्षों में ऐसा करने वाली वे प्रथम भारतीय, पुरुष अथवा महिला, जिम्नास्ट हैं।
इस ओलम्पिक में उन्होंने फाइनल में अपनी जगह बनाई और फाइनल में भी वह मामूली से अंतर (0.150) से कांस्य पदक पाने से चूक गईं और चौथे स्थान पर रहीं। उन्होंने अति कठिन माने जाने वाले प्रोदुनोवा वॉल्ट का सफल प्रदर्शन किया जिसे आज तक विश्व में गिनती की ५ जिम्नास्ट ही सफलतापूर्वक पूरा कर सकी हैं। भले ही वह कोई पदक नहीं जीत पाई लेकिन इस उपलब्धि नें उन्हें भारतभर में प्रसिद्ध कर दिया। भारत के महानतम क्रिकेट खिलाड़ियों में से एक सचिन तेंदुलकर ने कहा - जीतना और हारना खेल का हिस्सा है। आपने लाखों लोगों के दिल जीते और पूरे देश को आपकी उपलब्धि पर गर्व है। बीजिंग ओलम्पिक में स्वर्ण पदक जीत चुके भआरतीय निशानेबाज़ अभिनव बिंद्रा ने कहा - दीपा कर्मकार आप मेरी हीरो हैं।
भाद्रपद शुक्ल पञ्चमी

भाद्रपद शुक्ल पंचमी भारतीय पंचांग  के अनुसार छठवें माह की पाँचवी तिथि है, वर्षान्त में अभी २०५ तिथियाँ अवशिष्ट हैं।
नरेश कुमार शाद

नरेश कुमार शाद उर्दू के प्रसिद्ध शायर थे इनका जन्म 11 दिसंबर 1927 को होशियारपुर में हुआ। यह जोश मलसियानी के शागिर्द थे। ललकार, दस्तक, शादनामा आदि इनके प्रमुख संग्रह हैं। इनकी मृत्यु 1969 को दिल्ली में हुई।
मास्ट्रिच संधि

माश्ट्रिश्ट संधि (आम तौर पर इसे यूरोपीय संघ की संधि भी कहा जाता है।) ७ फ़रवरी १९९२ को यूरोपीय समुदाय के मध्य हुये समझौते को कहा जाता है। यह समझौता मास्त्रिक्ट (माश्ट्रिश्ट), हॉलैण्ड में हुआ। ९-१० दिसम्बर १९९१ इसी नगर में यूरोपीय परिषद् की मेजबानी में बैठक हुई थी जिसमें समझौते का मसौदा तैयार हुआ था। इसके परिणामस्वरूप यूरोपीय संघ अस्तित्व में आया। इस समझौते के तहत सभी यूरोपीय नागरिकों को एक-देश से दूसरे (यूरोपीय संघ के देश) में जाने पर समान अधिकार प्राप्त होते हैं। यह समझौता १ नवम्बर १९९३ से लागू हुआ।
पचपदरा

बिठुजा भारत में राजस्थान राज्य के बाड़मेर जिले की एक तहसील है। पदपदरा नमक उत्पादक के लिए विश्व प्रसिद्ध है।  राजस्थान में रिफायनरी यहां पर प्रस्तावित है।
एमानिटा बिस्पोरिगेरा

वर्गीकरण

एमानिटा बिस्पोरिगेरा को वैज्ञानिक रूप से वर्णित सबसे पहले 1906 में अमेरिकी वनस्पतिशास्त्री जॉर्ज फ्रांसिस एटकिंसन ने किया था। जिसका प्रकाशन कॉर्नेल विश्वविद्यालय में उनके सहयोगी चार्ल्स लुईस द्वारा हुआ। वर्ष 1941 में एडवर्ड-जीन गिल्बर्ड ने इसे नये वंश एमनिटिना में डाल दिया। लेकिन अब इसे एमानिटा में ही रखा गया है। इसके लिए अमेरिका में स्थानीय भाषा में इसे "मौत की सफेद टोपी" कहा जाता है। क्योंकि यह एक विषैला कवक है और इससे मरने वालों की मृत्यु दर 25% से 50% है।
==विवरण==फफूंद को म्यूकस भी कहा जाता है
बादग़ीस प्रान्त

नाम

'बादग़ीस' का नाम फ़ारसी के 'बादख़ेज़' (بادخیز) शब्द का बिगड़ा रूप है। 'बाद' का मतलब होता है 'चलती हुई हवा' - पुरानी हिन्दी में ऊंची खिड़कियों को 'बादगीर' कहा जाता था क्योंकि यह हवा (बाद) को पकड़ती हैं। 'ख़ेज़' का मतलब होता है 'उत्पत्ति की जगह' या 'घर'। यह हिन्दी में 'सनसनीख़ेज़' (यानि 'सनसनी उत्पन्न करने वाली') जैसे शब्दों में मिलता है। 'बादग़ीस' का अर्थ होता है 'हवाओं की गोद' या 'हवाओं का घर'। 'बादग़ीस' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
नाशी लोग

नाशी (चीनी भाषा: 纳西族, अंग्रेज़ी: Nakhi) दक्षिणी चीन में हिमालय के छोटे पहाड़ों में बसने वाली एक जाति है। यह युन्नान प्रान्त के उत्तर-पश्चिमी भाग और सिचुआन प्रान्त के दक्षिण-पश्चिमी भाग में रहते हैं। युन्नान का लिजिआंग विभाग ख़ासकर इस समुदाय से सम्बंधित है। सन् २००० में इनकी आबादी लगभग ३ लाख अनुमानित की गई थी। माना जाता है कि नाशियों के पूर्वज तिब्बत से आये थे और ज़मानों से यह चीन के तिब्बत और भारत के व्यापार में अहम भूमिका निभाते आ रहे हैं। नाशी लोग तिब्बती-बर्मी भाषा-परिवार की नाशी भाषा बोलते हैं। यह समुदाय मोसुओ समुदाय से बहुत मिलता-जुलता है, हालांकि मोसुओ लोग अभी भी अपनी तिब्बतियों से मिलती हुई पहचान बनाए हुए हैं जबकि नाशी लोगों के चीनी सभ्यता के कुछ पहलुओं को अपना लिया है।

धर्म और प्रथाएँ

नाशी लोगों का अपना 'दोंगबा' (Dongba) नामक धर्म है। नाशी भाषा में इस शब्द का अर्थ 'बुद्धिमान पुरुष' है। इसकी शुरुआत तिब्बत से आए हुए एक दोंगबा शीलो नामक साधू से हुई मानी जाती है जो आज से लगभग ९०० साल पहले बाईशुईताई शहर के क़रीब एक गुफ़ा में रहते थे। इस धर्म में तिब्बत के प्राचीन बोन धर्म के बहुत से तत्व मिलते हैं।
नाशी लोगों में हिन्दुओं और बौद्धों की तरह मृतों का अग्निदाह करने का रिवाज है।
गोधूलि

गोधूलि शब्द का अर्थ है - गो + धूल = अर्थात गायों के पैरों से उठने वाली धूल। पुराने समय में जब गायें जंगल से चरकर वापस आती थीं तो पता चल जाता था कि शाम होने वाली है। इसलिए इस समय विशेष को गोधूलि बेला कहने लगे। अर्थात संध्या का समय।
यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।
गोधूलि:- गोधूलि ,सूरज उगने से पहले तथा सूरज डूबने के बाद के बेला को बोलो जाता हैं। 
गोधूलि 3 तरह के होते हैं:-
(1)- civil twilight~ 6°=24min before and after sun rise
(2)-notrical twilight~12°=48min before and after sun rise
(3)-astronmical twilight~18°=96min before and after sun rise
सहारण

सहारण एक जाट गोत्र है।
मुस्लिम इब्न अल-हज्जाज

जीवनी

मुस्लिम इब्न अल-हज्जाज का जन्म  पूर्वोत्तर ईरान के खोरासन अब्बासी प्रांत में निशापुर शहर में हुआ था। इतिहासकार अपनी जन्मतिथि के हिसाब से भिन्न ख़याल रखते हैं, हालांकि इसे आमतौर पर 202 हिजरी (817/818),  204 एएच (819/820),  या 206 हिजरी (821/822) बताया जाता है।)। 
अज़-ज़हबी ने कहा, "ऐसा कहा जाता है कि उनका जन्म 204 हिजरी में हुआ था," हालांकि उन्होंने यह भी कहा, "लेकिन मुझे लगता है कि वह इससे पहले पैदा हुए थे।" 
इब्न खलीकान को इन की जन्म तिथि का पता नहीं, उनकी मौत की तिथि का भी पता नही इस लिए कि किसी भी 'हुफ़्फ़ाज़' से इस का पता नहीं चला, मगर 200 हिजरी (815/816) पर सहमत हैं। उन्होंने इब्न अल-सलाह का हवाला दिया, जो इब्न अल-बेय्या के किताब 'उलामा अल-अस्सार का हवाला देते हैं, कि तिथि 206 एएच (821/822) थी। इब्न खल्लीकान ने इस काम को हासिल कर लिया था और पाया कि इब्न ने 25 रजब 261 हिजरी (मई 875) में उनकी मृत्यु पर मुस्लिम की उम्र (55 हिजरी वर्ष) से ​​जन्म का वर्ष अनुमान लगाया था, और जैसा कि इब्न अल-बेयकी ने बताया था, इसलिए जन्म की तारीख 206 हिजरी (821/822) से सहमत थी।  इब्न अल-बेय्या की रिपोर्टें कि उन्हें निशापुर के उपनगर नसराबाद में दफ़नाया गया था।
विद्वानों के मुताबिक वह अरब या फारसी मूल के थे   "अल-क़ुशेरी" का निस्बा मुस्लिमों को बनू क़ुशेरी के अरब जनजाति से संबंधित बताता है, जिनके सदस्यों ने नए विजय प्राप्त फारसी क्षेत्र में प्रवेश राशिदूँ खिलाफत के दौरान प्रवास किया था।  शम्स अल-दीन अल-ज़हाबी नामक एक विद्वान ने इस विचार को पेश किया कि वह फारसी वंश हो सकते हैं, जो कुशायर जनजाति से होसकते हैं। मुस्लिम के पूर्वज पूर्वोत्तर क़ुशेरी का गुलाम हो सकता है, या क़ुशेरी के हाथों इस्लाम स्वीकार कर सकता है। 2 अन्य विद्वान इब्न अल-अथिर और इब्न अल-सलाह के अनुसार वह वास्तव में उस जनजाति का अरब सदस्य था, लगभग दो सदियों पहले विजय के बाद ईरान में आई थी 
उनकी पुस्तकों में हदीस की संख्या 3,033 से 12,000 तक है, इस पर निर्भर करता है कि क्या कोई नक़ल शामिल हैं या केवल टेक्स्ट (इस्नद) है। सहीह बुखारी के 2000 सहीह ("प्रामाणिक") हदीसों को साझा किया जाना भी बताया जाता है। 
लेखक के शिक्षकों में हरमाला इब्न याह्या, सईद इब्न मंसूर, अब्द-अल्लाह इब्न मस्लमह अल-कनाबी, अल-धुहली, अल बुखारी, इब्न माइन, याह्या इब्न याह्या अल-निशापुरी अल-तमीमी और अन्य शामिल थे। उनके छात्रों में अल-तिर्मिज़ी, इब्न अबी हातीम अल-राज़ी और इब्न खुजयमा थे, जिनमें से प्रत्येक ने हदीस पर भी काम लिखा था। अरब प्रायद्वीप, मिस्र, इराक और सीरिया में अपनी पढ़ाई के बाद, वह अपने गृह नगर निशापुर में बस गए, जहां वह बुखारी से मिले और आजीवन दोस्त बन गए।

विरासत

सुन्नी विद्वान इसहाक़ इब्न राहवेह मुस्लिम के काम की सिफारिश करने वाले पहले व्यक्ति थे। 
इसहाक़ के समकालीन लोगों ने पहले इसे स्वीकार नहीं किया था। अबू जुरिया अल-राज़ी ने इस बात पर निषेध किया कि मुसलमान ने बहुत अधिक सामग्री छोड़ी है जिसे मुस्लिम खुद को प्रामाणिक मानते हैं; और वह ट्रांसमीटर जो कमजोर थे शामिल थे। 
बाद में इब्न अबी हातीम (डी। 327/938) ने बाद में मुस्लिम को "भरोसेमंद, हदीस के ज्ञान के साथ हदीस मालिकों में से एक" के रूप में स्वीकार किया; लेकिन यह अबू जुरा और उसके पिता अबू हैतीम की अधिक प्रशंसा के साथ विरोधाभास करता है। यह इब्न अल-नदीम के समान है। 
मुस्लिम की पुस्तक कद में धीरे-धीरे बढ़ी है, जैसे कि सुन्नी मुसलमानों में हदीस का सबसे प्रामाणिक संग्रह माना जाता है, सहीह बुख़ारी के बाद दूसरा स्थान प्राप्त किया है।
रशीदुन सेना

सेना

केवल मुसलमानों को नियमित सैनिकों के रूप में रशीदून सेना में शामिल होने की अनुमति थी। खलीफा हजरत अबू बक्र के शासनकाल में रीद्दा युद्धों के दौरान, सेना में मुख्य रूप से मदीना, मक्का और ताइफ के लोग सेना में शामिल थे बाद में 633 में इराक, मेसोपोटामिया की विजय के दौरान कई शयनकक्षों को नियमित सैनिकों के रूप में भर्ती किया गया था। ससादीद फारस (633-656) की इस्लामी विजय के दौरान, कुछ 12,000 कुलीन फ़ारसी सैनिक इस्लाम में परिवर्तित हुए और बाद में उन्होने साम्राज्य के विजय अभियानो में एक सैनिक के रूप में काम किया। रोमन सीरिया (633-638) की मुस्लिम विजय के दौरान, उनके कमांडर जोआचिम (बाद में अब्दुल्ला जोकीम) के तहत कुछ 4,000 यूनान के बीजान्टिन सैनिक इस्लाम धर्म में परिवर्तित हुए जिन्होंने अनातोलिया और मिस्र दोनों के विजय में नियमित सैनिकों के रूप में काम किया। मिस्र की विजय (641-644) के दौरान, कॉप्टिको ने इस्लाम स्वीकार किया था। उत्तरी अफ्रीका की विजय के दौरान, बर्बर जाती नियमित रूप से इस्लाम में सैनिकों के रूप में भती हुए, जो बाद में रशीदून सेना का बड़ा हिस्सा बना और बाद में अफ्रीका में उमाय्याद सेना का हिस्सा बना।
१२२१ ईसा पूर्व

१२२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनुपम खेर

व्यक्तिगत जीवन

अनुपम खेर का जन्म 7 मार्च 1955 को शिमला में हुआ था। इनके पिता पुष्कर नाथ एक कश्मीरी पंडित थे, वे पेशे से क्लर्क थे। शिमला में प्रारंभिक शिक्षा प्राप्त करने के बाद राष्ट्रीय नाट्य विद्यालय (एनएसडी) से स्नातक पूरी की। 1985 में अनुपम खेर की शादी किरण खेर से हुई।

फिल्मी सफर

अपने फिल्मी कैरियर की शुरुआत अनुपम खेर ने 1982 में 'आगमन' नामक फिल्म से की थी लेकिन 1984 में आई 'सारांश' उनकी पहली हिट फिल्म मानी जाती है।
2016 में, अनुपम खेर ने एबीपी न्यूज डॉक्यूमेंटरी भारतवर्ष (टीवी सीरीज) में सुनाई,  जो प्राचीन भारत से 19वीं शताब्दी की यात्रा का वर्णन करता है।
सुन्दरकाण्ड

सुंदरकाण्ड मूलतः वाल्मीकि कृत रामायण का एक भाग (काण्ड या सोपान) है। गोस्वामी तुलसीदास कृत श्री राम चरित मानस तथा अन्य भाषाओं के रामायण में भी सुन्दरकाण्ड उपस्थित है। सुन्दरकाण्ड में हनुमान जी द्वारा किये गये महान कार्यों का वर्णन है। रामायण पाठ में सुन्दरकाण्ड के पाठ का विशेष महत्व माना जाता है। सुंदरकाण्ड में हनुमान का लंका प्रस्थान, लंका दहन से लंका से वापसी तक के घटनाक्रम आते हैं। इस सोपान के मुख्य घटनाक्रम है – हनुमान जी का लंका की ओर प्रस्थान, विभीषण से भेंट, सीता से भेंट करके उन्हें श्री राम की मुद्रिका देना, अक्षय कुमार का वध, लंका दहन और लंका से वापसी। रामायण में सुंदरकांड की कथा सबसे अलग है। संपूर्ण रामायण कथा श्रीराम के गुणों और उनके पुरुषार्थ को दर्शाती है किन्तु सुंदरकांड एकमात्र ऐसा अध्याय है, जो सिर्फ हनुमानजी की शक्ति और विजय का कांड है। यह अतिसुंदर है

कथा

हनुमान जी ने लंका की ओर प्रस्थान किया। सुरसा ने हनुमान जी की परीक्षा ली और उसे योग्य तथा सामर्थ्यवान पाकर आशीर्वाद दिया। मार्ग में हनुमान जी ने छाया पकड़ने वाली राक्षसी का वध किया और लंकिनी पर प्रहार करके लंका में प्रवेश किया। उनकी विभीषण से भेंट हुई। जब हनुमान जी अशोकवाटिका में पहुँचे तो रावण सीता को धमका रहा था। रावण के जाने पर त्रिजटा ने सीता को सान्त्वना दी। एकान्त होने पर हनुमान जी ने सीता से भेंट करके उन्हें राम की मुद्रिका दी। हनुमान जी ने अशोकवाटिका का विध्वंस करके रावण के पुत्र अक्षय कुमार का वध कर दिया। मेघनाथ हनुमान को नागपाश में बांध कर रावण की सभा में ले गया। रावण के प्रश्न के उत्तर में हनुमान ने अपना परिचय राम के दूत के रूप में दिया। रावण ने हनुमान जी की पूँछ में तेल में डूबा हुआ कपड़ा बांध कर आग लगा दिया इस पर हनुमान जी ने लंका का दहन कर दिया।
हनुमान जी सीता के पास पहुँचे। सीता ने अपनी चूड़ामणि दे कर उन्हें विदा किया। वे वापस समुद्र पार आकर सभी वानरों से मिले और सभी वापस सुग्रीव के पास चले गये। हनुमान के कार्य से राम अत्यंत प्रसन्न हुये। राम वानरों की सेना के साथ समुद्रतट पर पहुँचे। उधर विभीषण ने रावण को समझाया कि राम से बैर न लें इस पर रावण ने विभीषण को अपमानित कर लंका से निकाल दिया। विभीषण राम के शरण में आ गया और राम ने उसे लंका का राजा घोषित कर दिया। राम ने समुद्र से रास्ता देने की विनती की। विनती न मानने पर राम ने क्रोध किया और उनके क्रोध से भयभीत होकर समुद्र ने स्वयं आकर राम की विनती करने के पश्चात् नल और नील के द्वारा पुल बनाने का उपाय बताया।
डैरेन गॉफ़

डैरेन गॉफ़ (जन्म: 18 सितम्बर 1970, अंग्रेज़ी: Darren Gough) अँग्रेज़ क्रिकेट खिलाड़ी है जो इंग्लैंड क्रिकेट टीम के लिये 1994 से 2006 तक खेलतें थे। कई वर्षों तक वो इंग्लैंड के सबसे प्रभावशाली गेंदबाज थे। कुल मिलाकर उन्होंने 58 टेस्ट मैचों में 229 विकेट 28.39 की औसत से लिये। साथ ही 159 एकदिवसीय अंतर्राष्ट्रीय में उन्होंने 159 मैच में 26.42 की औसत से 235 विकेट लिये। वह इंग्लैंड के लिये वनडे में दूसरे सबसे ज्यादा विकेट लेने वाले गेंदबाज हैं। 1989 से 2003 तक यॉर्कशायर और फिर 2006 तक एसेक्स की तरफ से काउंटी क्रिकेट में प्रथम श्रेणी क्रिकेट खेला। जिसमें उन्होंने 27.15 की औसत से 855 विकेट लिये।
चाड झील

चाड झील अफ़्रीका मे स्थित एक मीठे पानी की झील है। यह झील ४ देशो के २ करोड़ लोगो के पीने की पानी की आवश्यकता को पूरी करती है। चारी नदी चाड झील के पानी का स्रोत है। चाड झील से ही अफ़्रीकी देश चाड का नाम पड़ा है।
दांत मटमैले होना

दांत मानव शरीर का महत्त्वपूर्ण भाग हैं। कुछ कारणों से ये श्वेत वर्ण से मटमैले हो जाते हैं।
उत्तर कोरिया में धर्म

उत्तरी कोरिया में धर्मों के कोई ज्ञात आधिकारिक आंकड़े नहीं हैं। 1990 के दशक के उत्तरार्ध से अनुमानों के आधार पर और 2000 के दशक, उत्तरी कोरिया ज्यादातर अधार्मिक है, धार्मिक जीवन कोरियाई शमनवाद और चोंडोइज्म की परंपराओं का प्रभुत्व है। बौद्धों और ईसाइयों के छोटे समुदाय हैं। युवाओं के युवा मित्रों की पार्टी द्वारा राजनीति में चंडोइज़्म का प्रतिनिधित्व किया जाता है, और सरकार को कोरिया के "राष्ट्रीय धर्म" के रूप में माना जाता है क्योंकि इसकी पहचान मिंजंग (लोकप्रिय)  और " क्रांतिकारी विरोधी साम्राज्यवादी "आंदोलन|

इतिहास

प्राचीन काल में, अधिकांश कोरियाई लोग अपने स्वदेशी धर्म में सामाजिक रूप से मुयू (शमन) द्वारा निर्देशित थे। बौद्ध धर्म को चीनी पूर्व पूर्व राज्य से 372 में उत्तरी कोरियाई राज्य गोगुरीओ से शुरू किया गया था और विशिष्ट कोरियाई रूपों में विकसित हुआ। उस समय, कोरियाई प्रायद्वीप को तीन साम्राज्यों में विभाजित किया गया था: उत्तर में उपरोक्त गोगुरीओ, दक्षिणपश्चिम में बाकेजे और दक्षिणपूर्व में सिला। बौद्ध धर्म केवल 5 वीं शताब्दी में सिला पहुंचा, लेकिन इसे केवल 552 में उस राज्य में राज्य धर्म बनाया गया था। गोगुरीओ में कोरियाई स्वदेशी धर्म प्रभावशाली रहा, जबकि बौद्ध धर्म सिला और बाकेजे (आधुनिक दक्षिण कोरिया में समझा गया दोनों क्षेत्रों) में अधिक व्यापक हो गया। जोसोन साम्राज्य (1392-1910), सख्ती से नव-कन्फ्यूशियन, कठोर रूप से कोरियाई बौद्ध धर्म और कोरियाई शमनवाद को दबा दिया। बौद्ध मठों को नष्ट कर दिया गया था और उनकी संख्या कई सैकड़ों से केवल छत्तीस तक गिर गई थी; बौद्ध धर्म को कस्बों के जीवन से समाप्त कर दिया गया था क्योंकि भिक्षुओं और ननों को प्रवेश करने से मना कर दिया गया था|

बौद्ध धर्म

बौद्ध धर्म ने तीन साम्राज्यों (372, या चौथी शताब्दी) की अवधि के दौरान चीन से कोरिया में प्रवेश किया। बौद्ध धर्म सिला (668-935) और बाद में गोरीओ (918-1392) राज्यों में प्रमुख धार्मिक और सांस्कृतिक प्रभाव था। कन्फ्यूशियसवाद को सदियों से चीन से कोरिया में भी लाया गया था, और गोरीओ में कोरियाई कन्फ्यूशियनिज्म के रूप में तैयार किया गया था। हालांकि, यह केवल बाद के जोसोन साम्राज्य (1392-1910) में था कि कोरियाई कन्फ्यूशियनिज्म को राज्य विचारधारा और धर्म के रूप में स्थापित किया गया था, और कोरियाई बौद्ध धर्म को 500 साल का दमन हुआ था, जिसमें से केवल वसूली शुरू हुई 20 वीं सदी।
गूलर

नदी उदुम्बर गूलर

गूलर कई तरह गुण वाला तथा रसवीर्य और विपाक में उससे कुछ हीन है। गूलर का एक भेद काकोदुम्बरी अथवा कठूमर है। 
संस्कृत - काकोदुम्बरी, 
हिंदी - कठूमर, 
बं- काकडुमुर, कालाउम्बर तथा बोखाडा, 
गुजराती- टेडौम्बरो, 
अरबी - तनवरि, 
फारसी - अंजीरेदस्ती,
अंग्रेजी - किगूटी। 
गुण- कठूमर स्तम्भक, शीतल, कसैला, तथा पित्तकफ, व्रण, श्वेतकुष्ट, पाण्डुरोग, अर्श, कामला, दाह, रक्तातिसार, रक्तविकार, शोथ, उर्ध्वश्वास एवं त्वग दोष विनाशक है।
लेव गुमिल्योव

लेव गुमिल्योव (रूसी: Лев Никола́евич Гумилёв; अंग्रेजी:Lev Nikolayevich Gumilev ; 1 अक्टूबर 1912 – 15 जून 1992) सोवियत संघ के इतिहासकार, नृवैज्ञानिक और अनुवादक थे। इतिहासकार, भूगोलविद और कवि गुमिल्योव एक सर्वज्ञ विद्वान थे। संसार भर में मानिविकी विषयों के अध्ययन और चिंतन-मनन पर उन्होंने गहरी छाप छोड़ी।

परिचय

लेव गुमिल्योव का जन्म 1 अक्टूबर 1912 को तत्कालीन राजधानी सेंट पीटर्सबर्ग के समीप एक गांव में हुआ। उनके माता-पिता आन्ना अख्मातोवा और निकोलाई गुमिल्योव दोनों ही रूस के सर्वश्रेष्ठ कवियों में माने गए हैं। बेटे के जीवन पर उनके यश की छाया बनी रही, परंतु अंततोगत्वा उसने खुद भी उनसे अधिक ही यश बटोर लिया।
बीसवीं सदी के आठवें दशक में उन्होंने यह सिद्धांत पेश किया कि हर कौम यानी नृजाति एथनस जैसे प्राकृतिक परिवेश में जीती है, उसी के अनुसार उसका विकास होता है। गुमिल्योव ने सबसे पहले अपने आप से यह सवाल पूछा कि जिसे हम नृजाति कहते हैं वह चीज़ क्या है? मानवों के जिस समूह को नृजाति माना जाता है उसका आंतरिक ढांचा कैसा होता है, अपने चारों ओर की दुनिया के साथ वह कौन से ऐसे सूत्रों से जुड़ा होता है कि सदियों तक अपनी अलग पहचान बनाए रखता है? पिछली कुछ सदियों से यही माना जाता रहा है कि हर नृजाति के जन्म, उन्नति और अवनति की प्रक्रियाएं समाज के विकास के नियमों से जुड़ी होती हैं। गुमिल्योव को यह मान्यता स्वीकार नहीं थी। उनका यह मानना था कि एक बड़े भूभाग पर जी रहा मानव-समूह ही नृजाति है, कि इसका जन्म और विकास नए सामाजिक-आर्थिक ढाँचे की उत्पत्ति से नहीं जुड़ा होता। मिसाल के लिए, सामंती व्यवस्था खत्म होने के साथ कोई नृजाति लुप्त नहीं हुई, न ही पूंजीवादी व्यवस्था के उदय के साथ कोई नई नृजाति प्रकट हुई।
भारत में उनकी विशेष रूचि थी। रवीन्द्रनाथ ठाकुर के सृजन के वह भक्त थे, उनकी चेष्टा थी कि रूसी पाठक भी इस महान कवि के रचे सौंदर्य का रसपान कर सकें। आठवीं सदी में भारत में हुई राजपूताना क्रांति पर उन्होंने एक पुस्तक लिखी। मौर्य वंश के साम्राज्य की सांस्कृतिक धरोहर और बौद्ध धर्म उनके लिए शोध के अत्यंत रोचक विषय थे।
भारतीय सॉफ्टवेयर टेक्क्नॉलोजी पार्क

भारतीय सॉफ्टवेयर टेक्क्नॉलोजी पार्क या 'सॉफ्टवेयर टेक्नोलॉजी पार्क्स ऑफ इंडिया' (एस.टी.पी.आई.) सूचना प्रौद्योगिकी मंत्रालय, भारत सरकार के अधीन सोसाइटी है जिसकी स्थापना भारत से सॉफ्टवेयर के निर्यात को प्रोत्साहित करने, बढ़ावा देने और वृद्धि करने के उद्देश्य से 1991 में की गई थी।
सॉफ्टवेयर टेक्नोलॉजी पार्क्स ऑफ इंडिया परामर्शी, प्रशिक्षण और कार्यान्वयन सेवाएं प्रदान करने के लिए आंतरिक इंजीनियरी संसाधन रखता है। इन सेवाओं में नेटवर्क डिजाइन, प्रणाली एकीकरण, विविध क्षेत्रों में अप्रयुक्त नेटवर्क और सुविधाओं के संस्थापन, प्रचालन और उनका अनुरक्षण शामिल है।
प्रक्रिया का विकास गुणवत्ता प्रबंधन प्रणाली के आधार पर है। एस.टी.पी.आई. के केन्द्र भी आईएसओ 9001 प्रमाणन का अनुपालन करते हैं।

एस.टी.पी.आई. : पृष्ठभूमि

एस.टी.पी./ई.एच.टी.पी. स्कीम के क्रियान्वयन, ढांचागत सुविधाओं की स्थापना और प्रबंधन और प्रौद्योगिकी मूल्यांकन तथा व्यावसायिक प्रशिक्षण जैसी अन्य सेवाएं प्रदान करने के उद्देश्य के साथ सॉफ्टवेयर टेक्नोलॉजी पार्क्स ऑफ इंडिया की स्थापना और पंजीकरण सूचना प्रौद्योगिकी विभाग, संचार और सूचना प्रौद्योगिकी मंत्रालय, भारत सरकार के अधीन सोसाइटीज पंजीकरण अधिनियम, 1860 के अंतर्गत एक स्वायत्तशासी सोसाइटी के रूप में 5 जून 1991 को की गई थी।

उद्देश्य

(क) सॉफ्टवेयर और सॉफ्टवेयर सेवाओं के विकास के साथ-साथ सूचना प्रौद्योगिकी योग्य सेवाओं/जैव-प्रौद्योगिकी को प्रोत्साहन देना।
(ख) एसटीपी/ईएचटीपी योजना तथा समय-समय पर भारत सरकार द्वारा सौंपी गई इसी तरह के अन्य योजनाओं को तैयार करके कार्यान्वित करके निर्यातकों को वैधानिक सेवाएँ प्रदान करना।
(ग) सूचना प्रौद्योगिकी और संबंधित उद्योगों को सूचना प्रौद्योगिकी/सूचना प्रौद्योगिकी योग्य सेवाओं में विभिन्न मूल्य वर्धित सेवाओं सहित आंकड़ा संचार सेवाएंप्रदान करना।
(घ) आईटी/आईटीईएस के क्षेत्र में एक प्रेरक परिवेश बनाकर लधु, छोटे और मध्यम उद्यमियों को प्रोत्साहन देना।
वैयक्तिक विधि

विधि या कानून को वैयक्तिक विधि (Personal law) और प्रादेशिक विधि - इन दो प्रवर्गों में विभक्त किया जा सकता है। वैयक्तिक विधि से तात्पर्य उस विधि से है जो केवल किसी व्यक्तिविशेष अथवा व्यक्तियों के वर्ग पर लागू हो चाहे वे व्यक्ति कहीं पर भी रहते हों। यह विधि प्रादेशिक विधि से भिन्न है जो केवल एक निश्चित प्रदेश के भीतर सब व्यक्तियों पर समान रूप से लागू होती है। वैयक्तिक विधि की वह प्रणाली भारत में वारेन हेस्टिग्ज ने प्रारंभ की थी। उन्होंने कुछ तरह के दीवानी मामलों में हिंदुओं के लिए हिंदू विधि तथा मुसलमानों के लिए मुस्लिम विधि विहित की थी। यह व्यवस्था आज भी विद्यमान है और हिंदू विधि विवाह, दत्तकग्रहण, संयुक्त परिवार, ऋण, बँटवारा, दाय तथा उत्तराधिकार, स्त्रीधन, पोषण और धार्मिक धर्मस्वों के मामलों में हिंदुओं पर लागू है।
गणराज्यवाद

गणराज्यवाद या गणतंत्रवाद या गणतांत्रिकवाद (अंग्रेज़ी: Republicanism) एक विचारधारा है जो एक ऐसे राज्य में नागरिकता पर केंद्रित है जो एक गणराज्य के रूप में आयोजित हैं और जिसके अंतर्गत लोगों के पास लोकप्रिय सम्प्रभुता हैं।
जेसिका बेल

शुरूआती जीवन

जेसिका बेल का जन्म एली, मिनेसोटा में हुआ था। उनकी माँ किम्बरले एक गृहिणी और वैद्य है। उनके पिता जोनाथन बेल जनरल इलेक्ट्रोनिक्स में कार्य करते थे और एक व्यापारी व बिज़नस कन्सल्टंट है। वे जर्मन, फ्रांसीसी और अंग्रेज़ वंश की है और उनका एक छोटा भाई, जस्टिन है जो १९८५ में पैदा हुआ था।
दैनिक जागरण

इतिहास

दैनिक जागरण को 1942 में शुरू किया गया था। इसका श्रेय आक्रामक स्वतन्त्रता सेनानी श्री पूर्णचन्द्र गुप्त को जाता है। 1942 का वर्ष भारतीय स्वतन्त्रता संग्राम का बहुत महत्वपूर्ण वर्ष था जब भारत में अंग्रेज़ों की दासता से मुक्त होने के लिए संघर्ष अपने चरम पर था। भारत छोड़ो आंदोलन इस संघर्ष का एक महत्वपूर्ण पड़ाव था। ऐसे निर्णायक मोड़ पर दैनिक जागरण को इसके संस्थापक स्वर्गीय पूर्णचन्द्र गुप्त द्वारा जारी किया गया। इस दृष्टि के साथ कि अखबार जन-समूह के मुक्त स्वर को प्रतिबिम्बित कर सके। प्रथम संस्करण 1942 में झांसी से जारी किया गया। 1947 में इसका मुख्यालय झाँसी से कानपुर ले जाया गया। पूरनचन्द्र गुप्ता कभी भी अपने समाचारपत्र को संभ्रान्त बनाने की अपनी इच्छाशक्ति से नहीं डिगे।
गिरिजा देवी

प्रारंभिक जीवन

गिरिजा देवी का जन्म, 8 मई 1929 को, वाराणसी  में एक भूमिहार जमींदार रामदेव राय, के घर हुआ था। उनके पिता हारमोनियम बजाया करते थे एवं उन्होंने गिरिजा देवी जी को संगीत सिखाया। कालांतर में इन्होंने, गायक और सारंगी वादक सरजू प्रसाद मिश्रा,पांच साल की उम्र से,ख्याल  और टप्पा गायन की शिक्षा लेना शुरू की। नौ वर्ष की आयु में, फिल्म याद रहे में  ,अभिनय भी किया और अपने गुरु श्री चंद मिश्रा के सानिध्य में संगीत की  विभिन्न शैलियों की पढ़ाई जारी रखी।
88 वर्ष की उम्र में इनका कोलकाता में निधन हो गया।

प्रदर्शन कैरियर

गिरिजा देवी ने गायन की सार्वजनिक शुरुआत,ऑल इंडिया रेडियो इलाहाबाद पर, 1949 से की, 1946 में उनकी शादी हो गयी, लेकिन उन्हें अपनी मां और दादी से विरोध का सामना करना पड़ा क्योंकि यह परंपरागत रूप से माना जाता था कि कोई उच्च वर्ग की महिला को सार्वजनिक रूप से गायन का प्रदर्शन नहीं करना चाहिए। 
गिरिजा देवी ने दूसरों के लिए निजी तौर पर प्रदर्शन नहीं करने के लिए सहमती दी थी, लेकिन 1951 में बिहार में उन्होंने अपना पहला सार्वजनिक संगीत कार्यक्रम दिया [1] वे श्री चंद मिश्रा के साथ,1960 (मृत्यु पूर्व )के पूर्वार्ध तक,अध्ययनरत रही. 
1980 के दशक में कोलकाता में आईटीसी संगीत रिसर्च एकेडमी और 1990 के दशक के दौरान बनारस हिंदू विश्वविद्यालय के संगीत संकाय के एक सदस्य के रूप में काम किया, और उन्होंने संगीत विरासत को संरक्षित करने के लिए कई छात्रों को पढ़ाया।
2009 के पूर्व वे अक्सर गायन के प्रदर्शन दौरे किया करती थी और २०१७ में भी उनका प्रदर्शन जारी था। 
देवी बनारस घराने से गाती है और पूरबी आंग ठुमरी (जिसका दर्जा बढ़ने व तरक्की में मदद की )शैली परंपरा का प्रदर्शन करती है। उनके प्रदर्शनों की सूची अर्द्ध शास्त्रीय शैलियों कजरी, चैती और होली भी शामिल है और वह ख्याल, भारतीय लोक संगीत, और टप्पा भी गाती है। संगीत और संगीतकारों के न्यू ग्रोव शब्दकोश में कहा गया है कि गिरिजा देवी अपने गायन शैली में अर्द्ध शास्त्रीय गायन बिहार और पूर्वी उत्तर प्रदेश के गाने के क्षेत्रीय विशेषताओं के साथ उसके शास्त्रीय प्रशिक्षण को जोड़ती है। गिरिजा देवी को ठुमरी की रानी के रूप में माना जाता है। वह 'अलंकार संगीत स्कूल' के संस्थापक,श्रीमती ममता भार्गव, जिनके भारतीय शास्त्रीय संगीत स्कूल ने सैकड़ों मील की दूरी से छात्रों को आकर्षित किया है,की गुरु मानी जाती है।
धार पर हम

धार पर हम नवगीतों का संकलन है। इस संकलन का सम्पादन वीरेन्द्र आस्तिक ने किया है।